ബിർസ മുണ്ഡ വിമാനത്താവളം

ഇന്ത്യയിൽ  ഝാർഖണ്ഡിന്റെ തലസ്ഥാന നഗരിയായ റാഞ്ചിയിൽ സ്ഥിതിചെയ്യുന്ന ഒരു വിമാനത്താവളമാണ് ബിർസ മുണ്ഡ വിമാനത്താവളം (IATA: IXR, ICAO: VERC). ഇത് റാഞ്ചി വിമാനത്താവളം എന്നുകൂടി അറിയപ്പെടുന്നു. ഇന്ത്യൻ ആദിവാസി സ്വാതന്ത്ര്യ സമരസേനാനിയായിരുന്ന ബിർസ മുണ്ഡയുടെ പേരിലറിയപ്പെടുന്ന ഈ വിമാനത്താവളം ഇപ്പോൾ എയർപോർട്ട് അതോറിറ്റി ഓഫ് ഇന്ത്യയുടെ നിയന്ത്രണത്തിലാണ്. നഗര കേന്ദ്രത്തിൽ നിന്ന് ഏകദേശം 5 കിലോമീറ്റർ മീ (3.1 മൈൽ) അകലെയായി ഹിനോയിലാണ് ഇതു സ്ഥിതി ചെയ്യുന്നു. 1568 ഏക്കർ പ്രദേശത്തായി വിമാനത്താവളത്തിന്റെ ഭാഗങ്ങൾ വ്യാപിച്ചുകിടക്കുന്നു. പ്രതിവർഷം ഏകദേശം ഒന്നര ദശലക്ഷത്തോളം യാത്രക്കാർ ഉപയോഗിക്കുന്ന ഈ വിമാനത്താവളം ഇന്ത്യയിലെ ഏറ്റവും തിരക്കേറിയ 28 ആമത്തെ വിമാനത്താവളമാണ്.

 ടെർമിനലുകൾ 
ബിർസ മുണ്ട വിമാനത്താവളത്തിൽ പൂർണ്ണമായി പ്രവർത്തനസജ്ജമായ പുതിയ പാസഞ്ചർ ടെർമിനൽ കെട്ടിടം അന്നത്തെ വ്യോമയാന മന്ത്രി അജിത് സിംഗ് 2013 മാർച്ച് 24 ന് ഉദ്ഘാടനം ചെയ്തിരുന്നു. 19,600 സ്ക്വയർ മീറ്റർ വിസ്തീർണ്ണമുള്ള ഈ വിമാനത്താവളത്തിന്റെ ടെർമിനൽ കെട്ടിടം 138 കോടി രൂപ ചെലവിലാണു നിർമ്മിക്കപ്പെട്ടിത്. ഇവിടെ രണ്ട് എയ്റോ-ബ്രിഡ്ജുകളും ആറ് എസ്കലേറ്ററുകളുമുണ്ട്. ഇവിടെ ഉപയോഗിക്കപ്പെടുന്ന എല്ലാ ഉപകരണങ്ങളും ചൈന, ജർമ്മനി, സിംഗപ്പൂർ പോലെയുള്ള വിദേശരാജ്യങ്ങളിൽനിന്ന് ഇറക്കുമതി ചെയ്തുവയാണ്. ഒരേസമയം 500 ആഭ്യന്തര, 200 അന്താരാഷ്ട്ര യാത്രക്കാരെ കൈകാര്യം ചെയ്യാനുള്ള സൗകര്യങ്ങൾ ഇവിടെയുണ്ട്.

 അവലംബം